ߓߊߞߐ߫ ߘߊ߲߬ߢߐ߲߫

ߓߊߞߐ߫ ߘߊ߲߬ߢߐ߲߮ (߁߉߄߈ ߥߟߊ߫ ߁߉߅߃ – ߞߊ߬ߙߌ߬ߝߐ ߇، ߂߀߁߅) ߕߘߍ߬ ߦߋ߫ ߡߊ߬ߟߌ ߘߐ߲߬ߞߟߌ߬ߟߊ߬ߟߊ ߣߴߊ߬ ߡߊ߲߬ߘߋ߲߫ ߖߋߟߌ ߘߏ߫ ߟߋ߬ ߘߌ߫. ߊ߬ ߦߋ߫ ߖߊ߬ߕߋ߫ ߟߊ߫ ߡߊ߲߬ߘߋ߲߫ ߟߐ߲ߣߌ߲ߦߊ ߞߐߦߌ߬ߘߊ߬ߓߊ߰ ߛߘߊߡߊ ߘߏ߫ ߟߋ߬ ߘߌ߫߸ ߊ߬ ߣߴߊ߬ ߞߊ߬ ߟߊ߬ߞߎ߲߬ߘߎ߬ߟߌ߫ ߛߌߦߊߡߊ߲߫ ߞߍ߫ ߘߌ߲߬ߞߌߙߊ ߞߊ߲ ߘߐ߫. ߞߎߡߘߊ ߣߌ߲߬ ߡߎ߰ߡߍ ߘߟߊߡߌ߬ߘߊ߬ߣߍ߲߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬

 ߢߣߊߡߦߊ ߞߎ߲߬ߝߟߐ 
ߓߊߞߐ߫ ߘߊ߲߬ߢߐ߲߫ ߡߏߦߌ߫ ߘߊ߫ ߕߏ߯ߘߊߣߍ߲ ߘߏ߫ ߟߋ߬ ߟߊ߫ ߞߏ߫ ߜߟߏ߬ߓߌ߬ߟߊ߬ߖߌ߫߸ ߡߍ߲ ߣߌ߫ ߞߌߕߊ߫ ߕߍ ߦߋ߫ ߞߎߘߍ߫ ߂߀ ߢߐ߲߰ ߘߌ߫߸ ߖߋ߬ߟߌ߫ ߞߐߙߍ ߘߏ߫ ߞߣߐ߫ ߡߍ߲ ߠߎ߬ ߕߘߍ߬ ߦߋ߫ ߞߏ߬ߣߌ߲߬ ߝߐ߬ߟߊ ߟߎ߬ ߘߌ߫.  ߊ߬ ߟߊ߫ ߘߋ߲ߓߦߊ ߓߐߖߎ ߓߴߛߋ߫ ߕߊ߯ ߟߊ߫ ߤߊ߲߯ ߛߏ߲߬ߖߘߊ߬ ߕߟߋ ߡߊ߬.  ߊ߬ ߞߊ߬ ߛߋߜ߭ߎ߫ ߘߐ߲ߞߟߌ ߟߎ߬ ߞߊ߬ߙߊ߲߬ ߊ߬ ߡߊ߬ߡߊ߬ߡߛߏ ߝߍ߬ ߊ߬ ߡߏߦߌ߫ ߕߏ߯ߘߊ ߟߊ߫߸ ߞߊ߬ ߖߌ߬ߣߍ߫ ߕߊ ߟߎ߬ ߞߊ߬ߙߊ߲߬ ߊ߬ ߣߊ߫ ߝߍ߬، ߊ߬ ߓߋ߲ߓߊ߫ ߝߍ߬ ߡߍ߲ ߕߘߍ߬ ߘߊ߫ ߛߊ߰ߡߏ߬ߙߌ߫ ߞߟߍ ߘߐ߫߸ ߏ߬ ߝߣߊ߫ ߞߊ߬ ߞߟߊߘߊ ߘߐ߲ߞߟߌ ߟߎ߬ ߟߊߓߌ߬ߟߴߊ߬ ߟߊ߫.

ߊ߬ ߣߊ߫ ߛߊ߬ ߘߊ߫ ߟߋ߬ ߞߵߊ߬ ߕߘߍ߬ ߓߊߞߐ߫ ߘߊ߲߬ߢߐ߲߫ ߛߊ߲߬ ߥߐߙߐ߲ߥߌ߬ߟߊ ߟߋ߬، ߊ߬ ߝߊ߬ ߞߵߊ߬ ߟߊߕߊ߯ ߡߏ߬ߛߏ ߘߏ߫ ߓߘߊ ߟߊ߬ߘߊߙߏ ߘߐ߫ ߘߋ߲߫ ߕߍ߫ ߡߍ߲ ߓߟߏ߫ ߞߌ߬ߕߊ߫. ߒ߬ߓߊ߬ ߏ߬ ߡߴߊ߬ ߡߌ߬ߘߊ߬ ߞߏߢߊ߬ ߡߍ߲ ߞߍ߫߸ ߏ߬ ߟߋ ߞߵߊ߬ ߟߐ߬ ߓߐ߫ ߟߴߊ߬ ߟߊߡߐ߬ߓߊ߮ ߏ߬ ߟߎ߫ ߓߘߊ ߘߐ߫ ߞߊ߬ ߥߊ߫ ߡߊ߲߬ߘߋ߲߫ ߝߊ߰ߡߊ߬ߟߊ ߘߐ߬ߝߐ ߡߎ߰ߡߍ ߞߊ߬ߙߊ߲߫ ߝߏ߫ ߞߊ߬ ߥߵߊ߬ ߛߌ߰ ߊ߬ ߞߐ߲ߛߐ߲ߧߊ߫ ߕߎߡߊ ߟߊ߫ ߖߋ߬ߟߌ߫ ߢߙߊ ߘߏ߫ ߝߍ߬ ߞߏ߫ ߞߟߍ߬ ߡߐ߲ߛߐ߲߫ ߖߓߊ߬ߕߋ߫. 

 ߓߊ߯ߙߊ ߥߎ߬ߛߎ 

 ߟߊ߬ߥߛߊ߬ ߝߟߐ ߟߎ߬ 
ߓߊߞߐ߫ ߘߊ߲߬ߢߐ߲߫ ߞߵߊ߬ ߟߊ߫ ߜߍߘߐ߫ ߛߎߡߎ߲߫ ߝߟߐ ߞߍ߫ ߁߉߆߆ ߟߋ߬ ߟߊ߫ ߞߌ߬ߕߊ߫߸ ߏ߬ ߞߍ߫ ߘߊ߫ ߝߏߣߌ߲ߞߋ ߟߎ߬ ߟߊ߫ ߟߐ߯ߞߎ߲߫ ߕߏߟߏ߲ ߠߋ߬ ߝߍ߬. ߖߊ߲߬ߖߏ߲ ߏ߬ ߓߌ߬ߟߊ߬ ߘߊ߫ ߛߋ߲߬ߠߊ߫ ߞߊ߲ߕߌ߯ ߝߟߐ߫ ߡߏߘߌߓߏ߬ ߞߋߕߊ߬ ߟߋ߬߸ ߞߵߏ߬ ߟߊߥߌ߬ߟߌ߫ ߡߊ߬ߟߌ ߟߊ߲߬ߘߊ ߟߎ߬ ߛߊ߲ߞߘߐߕߊ߭ ߡߊ߬. ߊ߬ ߞߊ߬ ߝߌߟߊ߫ ߘߐ߲ߞߟߌ ߘߏ߫ ߟߊ߫ ߡߊ߬ߣߌ߲߬ߞߊ߬ߞߊ߲ ߘߐ߫ ߞߏ߫ ߦߙߌߖߊ߲ߞߏ ߟߋ߬߸ ߊ߬ ߞߊ߬ ߖߊ߲߬ߛߊ߬ߟߌ ߛߐ߬ߘߐ߲߬ ߡߍ߲ ߘߐ߫، ߣߴߏ߬ ߞߵߊ߬ ߕߏ߫ ߊ߬ ߕߘߍ߬ ߘߊ߫ ߏ߬ ߛߊ߲߬ߠߊ߬ߞߊ ߞߊ߬ߦߋ߫ ߕߌ߲߬ߞߎߘߎ߲ ߝߏߣߌ߲ߞߋ߫ ߟߐ߯ߞߎ߲ ߢߊ߰ߢߊ߮ ߘߐ߫ ߏ߬ ߛߊ߲߬ߠߊ߬ߞߊ ߟߊ߫߸ ߊ߬ ߛߎߘߊ߲ ߡߍ߲ ߞߍ߫ ߘߴߏ߬ ߝߣߊ߫ ߘߐ߫ ߏ߬ ߟߋ ߞߍ߫ ߘߴߊ߬ ߕߘߍ߬ ߢߊ ߘߌ߫ ߝߊ߬ߛߏ ߛߊ߲ߞߊߢߐ߲߯ߦߊ ߘߐ߫߸ ߡߍ߲ ߕߘߍ߬ ߦߋ߫ ߞߟߌ߫ ߟߊ߫ ߞߏ߫ ߓߡߊ߬ߞߐ߫ ߓߌߦߍ߲ߣߊߟ. ߊ߬ ߟߊ߫ ߟߊ߬ߥߛߊ ߏ߬ ߟߎ߫ ߟߋ߬ ߞߏߛߐ߲߬, ߊ߬ ߕߏ߫ ߘߊ߫ ߕߘߍ߬ ߟߊ߫ ߞߌ߬ߕߊ߫ ߕߌ߲߬ߞߎ߬ߘߎ߲߬ߠߊ߬ߞߊ ߥߎߢߊ߲ߓߊ ߟߎ߬ ߝߍ߬ ߛߐ߲߬. ߊ߬ ߕߘߍ߬ ߘߊ߫ ߞߢߐߡߊߟߐ߫ ߕߏߟߏ߲ ߠߎ߬ ߘߐ߫ ߓߡߊ߬ߞߐ߫ ߛߐ߲߬ ߝߴߊ߬ ߞߊ߬ ߛߘߊ ߛߐ߬ߘߐ߲߫.

 ߊ߬ ߣߌ߫ ߊ߲ߛߊ߲ߓߟߎ ߟߊ߫ ߓߊ߯ߙߊ 
ߡߊ߬ߟߌ ߞߎ߬ߛߊ߲߬ߧߊ߬ߞߏ ߣߴߊ߬ ߝߊ߬ߘߌ߬ߡߊ߬ߞߟߏ ߣߌ߫ ߟߐ߲ߠߌ߲ߦߊ ߟߎ߬ ߞߏߕߌ߮ ߟߊ߫ ߢߌ߬ߣߌ߲߬ߞߊ߬ߟߌ ߞߏߛߐ߲߬ ߏ߬ ߕߎ߬ߡߊ ߟߊ߫߸ ߁߉߇߄ ߠߊ߫، ߓߊߞߐ߫ ߘߊ߲߬ߢߐ߲߮ ߟߊߘߏ߲߬ ߘߊ߫ ߡߊ߬ߟߌ ߊ߲ߛߊ߲ߓߟߎ߫ ߍ߲ߛߑߕߙߎ߳ߡߊ߲ߕߊߟ ߣߊߛߌߦߐ߲ߣߊߟ ߘߐ߫߸ ߏ߬ ߡߍ߲ ߓߌ߬ߟߊ߬ ߘߊ߫ ߛߋ߲߬ߠߊ߫ ߘߍ߲ߖߘߍߟߦߊ ߟߊߥߊ߲߬ߞߊ ߣߐ߬ߞߟߊߡߊ߲ ߘߐ߫ ߁߉߆߁ ߠߊ߫. ߏ߬ ߡߍ߲ ߕߘߍ߬ ߦߋ߫ ߡߊ߬ߟߌ ߘߐ߲߬ߞߟߌ ߟߎ߬ ߝߌ߬ߛߊ߬ߡߊ߲߬ߕߋ ߘߌ߫ ߣߌ߫ ߞߊ߬ߝߏ ߘߐ߲߬ߞߟߌ߬ߟߊ߬ߟߊ߫ ߢߊߣߊ߫ ߓߌߣߊ߯ߣߌ߲ ߠߎ߬ ߡߊߞߍߣߍ߲ ߕߘߍ߬ ߦߴߊ߬ ߘߐ߫. ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߓߊߞߐ߫ ߘߊ߲߬ߢߐ߲߮ ߛߌ߰ߣߍ߲߫ ߕߘߍ߬ ߕߍ߫ ߓߡߊ߬ߞߐ߫ ߛߏ ߞߣߐ߫߸ ߞߏ߬ߣߌ߲߬ ߊ߬ ߕߘߍ߬ ߦߋ߫ ߛߌ߱ ߘߐ߫ ߞߌ߬ߕߊ߫ ߟߋ߬ ߊ߬ ߣߴߊ߬ ߗߍ߬ ߣߴߊ߬ ߘߋ߲ ߠߎ߬، ߊ߬ ߕߘߍ߬ ߦߋ߫ ߢߣߊߕߍ߮ ߞߍ߫ ߟߊ߫ ߊ߲ߛߊ߲ߓߟߎ߫ ߝߍ߬ ߕߎ߬ߡߊ߬ ߓߍ߯. ߊ߬ ߕߘߍ߬ ߘߊ߫ ߛߎ߬ߡߎ߲ ߡߊ߬ߕߊ߰ߡߊ߬ߟߌ ߟߎ߬ ߘߐ߫ ߛ߭ߌߣߌ߲߬ ߣߌ߫ ߞߏ߯ߙߋ߫ ߟߎ߫ ߘߐ߫߸ ߊ߬ ߞߊ߬ ߕߏߟߏ߲ ߞߍ߫ ߡߊߥߏ߫ ߢߍ߫ ߡߍ߲ ߘߐ߫. ߊ߬ ߟߊ߫ ߣߐ߬ߡߊ߬ߢߌ߲߬ߧߊ ߞߍ߫ ߘߊ߫ ߛߊߓߎ߫ ߘߌ߫ ߞߴߊ߬ ߖߘߍ߬ߞߊߣߌ߲ ߡߊߟߐ߲߫ ߊ߬ ߣߌ߫ ߊ߲ߛߊ߲ߓߟߎ ߝߣߊ߫. ߊ߬ ߞߊ߬ ߛߘߊߞߘߎ߬ߛߘߊ ߛߐ߬ߘߐ߲߫ ߡߊ߬ߟߌ ߝߊ߲߭ ߓߍ߯ ߟߊߘߍ߬ߣߍ߲ ߘߐ߫߸ ߖߌ߬ߣߍ߫ ߡߎ߰ߡߍ ߘߐ߫߸ ߊ߬ ߣߌ߫ ߞߘߏߥߊ߯ߙߌ߫ ߝߣߊ߫ ߘߐ߲߬ߞߟߌ ߘߏ߫ ߟߎ߫ ߡߊ߬ߣߊ߫ ߡߊ߬: ߕߌ߬ߦߊ ߡߐߢߐ߲ߞߐ߸ ߕߌߕߊߕߌ߸ ߘߐ߬ߟߐ ߥߟߊ߫ ߛߊߟߌߡߎ߲߫. 

 ߦߟߌߡߊߛߙߋ ߟߎ߬ 

ߦߌߟߡߊ:ߡߊ߬ߟߌ ߘߐ߲߬ߞߟߌ߬ߟߊ߬ߟߊ
ߦߌߟߡߊ:ߡߊ߲߬ߘߋ߲߫ ߖߋߟߌ
ߦߌߟߡߊ:ߞߌ߬ߕߊ߫ ߞߏ߰ߙߌ
ߦߌߟߡߊ:ߞߊ߬ߦߋ߫ ߕߌ߲߬ߞߎߘߎ߲